דוד פרומר

דוד פרומר (9 בדצמבר 1920 – 30 באוקטובר 2000) היה קצין צה"ל ממייסדי החוליה לחבלה ימית ושייטת 13, בעל עיטור העוז.

פרומר נולד בפולין ועלה לארץ ישראל ב-1936. שירת ביחידת הנוטרות ובפו"ם. במלחמת העולם השנייה היה ממתנדבי היישוב לצי המלכותי הבריטי, שירת ביחידת המבצעים המשולבים והשתתף בפעולות קומנדו. לאחר שחרורו הפעיל בית מלאכה בחיפה. התמחה בהכנת אמצעי חבלה והיה מייסדי החוליה לחבלה ימית. שהה עם חבריה באימונים באיטליה וב-1948 סייע לפעולת חבלה של פיצוץ מטוסי תובלה מצריים בשדה תעופה בוונציה. שירת כקצין בשייטת 13 ולאחר מכן הצטרף ליחידה 131 בה עסק בפעולות חבלה, ובתכנון שחרור אסירי פרשת עסק הביש ובמבצע תושייה. הוא שב לשייטת ומונה לקצין אג"ם. ב-9 ביולי 1959 פיקד על כוח מהשייטת שחדר לנמל ביירות, על חלקו בפעולה הוענק לו צל"ש הרמטכ"ל שהומר ב-1973 לעיטור העוז.

ב-1960 מונה לממלא מקום מפקד השייטת, עד כניסתו לתפקיד של דב שפיר.

נפטר בשנת 2000 ונטמן בבית העלמין נחלת יצחק.

קישורים חיצוניים

הערות שוליים

אנשי יחידה 131
מפקדי שייטת 13
ישראלים ילידי פולין
מתנדבי היישוב לצי המלכותי הבריטי
נוטרים
לוחמי ההגנה
מעוטרי עיטור העוז
מעוטרי שייטת 13
אישים הקבורים בבית הקברות נחלת יצחק
רבי-סרנים בצה"ל
ישראלים שנולדו ב-1920
ישראלים שנפטרו ב-2000